google/wiki40b huggingface dataset:
Vlajka Grenady

Vlajka Grenady má list zo širokým červeným okrajom, v ktorom sú pri hornom aj dolnom okraji umiestnené vždy tri žlté päťramenné hviezdy. Vnútorné obdĺžnikové pole je uhlopriečkami rozdelené na štyri trojuholníky: prví a tretí zelený, druhý a štvrtý žltý. V prvom trojuholníku je hnedý muškátový oriešok vyčnievajúci zo žltej dužiny. Uprostred listu je červený kruh a v ňom ďalšia žltá hviezda.
Červená farba znamená vrúcnosť, odvahu a vitalitu grenadského ľudu aj jeho neutíchajúce úsilie o slobodu, červený okraj naznačuje odhodlanie obyvateľov Grenady zachovať svornosť a jednotu ducha, žltá farba, reprezentujúca múdrosť, je zároveň symbolom slnka, ktoré žiari nad ostrovom, aj srdečnosti a priateľstva jeho ľudu. Zelená pripomína úrodnosť, bujnú vegetáciu a poľnohospodárstvo. Hviezdy vyjadrujú nádej, túžby a ideály, s ktorými sa grenadský národ zrodil, ich počet odpovedá šiestim administratívnym jednotkám štátu. Muškátový oriešok je tradičný poľnohospodársky produkt Grenady (tvorí tretinu svetového exportu) a pripomína aj niekdajšie meno ostrova – Isle Of Spice (Ostrov korenia). Sedem hviezd odpovedá počtu dištriktov (vrátane Grenadin).
Vlajka bola zavedená súčasne s vyhlásením nezávislosti Grenady v roku 1974.
Marky Mark and the Funky Bunch

História

Marky Mark a Funky Bunch vydali svoje debutové album Music for the People 23. júla 1991. Album bol obrovským úspechom pre skupinu, pričom sa umiestnili v na prvom mieste v rebríčku Heatseekers a na 21. mieste v rebríčku Billboard 200. Album obsahoval 10 skladieb z čoho boli 2 ocenené zlatom. Singel „Good Vibrations“, ktorý sa držal prvú pozíciu v rebríčku Billboard Hot 100. Album dostal samostatné zlaté ocenenie 15. novembra 1991, neskôr 14. januára 1992 získal ocenenie platiny.
Po úspechu albumu „Music for the People“, skupina pokračovala s ďalším albumom s názvom „You Gotta Believe“, ktorý bol vydaný 15. septembra 1992. Album však nedosiahol toľko úspechu ako predchodca.
Skupina sa rozpustila v roku 1993 s ich posledným vystúpením skladby so skladbou „I Want You“, ktorá bola použitá v soundtracku filmu Super Mario Bros. Po rozpustení skupiny Mark pokračoval v hudobnej kariére tým, že spolupracoval s reggae hudobníkom Princom Ital Joem. Duo vydalo dve albumy v Európe, vrátane ich najúspešnejšieho singlu „United“. Mark pokračoval v tvorbe hudby až do odchodu v roku 1998. Neskôr sa uplatnil ako úspešný herec v Spojených štátoch.
Jozef Uhler

Vzdelanie

Vyštudoval informatiku na Matematicko-fyzikálnej fakulte Univerzity Komenského v Bratislave (dnes FMFI UK). Titul Mgr. získal za diplomovú prácu na tému elektronické peniaze v roku 1999. Vzdelanie si neskôr rozšíril štúdiom práva na Fakulte práva Paneurópskej vysokej školy v Bratislave, kde v roku 2016 úspešne zložil rigoróznu skúšku a získal titul JUDr. so špecializáciou na trestné právo.

Profesionálna kariéra

Profesionálnu kariéru začal počas štúdia informatiky ako správca počítačovej siete slovenského vydavateľstva Slovart, spol. s.r.o. a spoločnosti Intecom France SARL. Následne spolu so spolužiakmi z vysokej školy založil spoločnosť open systems s.r.o., kde sa aktívne venuje správe počítačových sietí – ako špecialista na informačné technológie a systémový architekt.
Od roku 2011 pôsobí ako člen Dozornej rady Dopravného podniku Bratislava, a.s., kde je súčasne podpredsedom a kde v predchádzajúcom volebnom období zastával pozíciu predsedu.
V roku 2010 sa tiež stal členom trestného senátu Okresného súdu Bratislava V., kde pôsobí dodnes.
O rok neskôr prijal aj funkciu predsedu Rady školy Základnej školy s materskou školou, Trnková 1, Bratislava-Jarovce, kde ukončil pôsobenie po zvolení za starostu.

Politická činnosť

Prvýkrát kandidoval na poslanca mestského zastupiteľstva za mestskú časť Jarovce v roku 2010 za koalíciu pravicových strán SDKÚ-DS, MOST-HÍD, KDH, SaS a OKS. Dôveru mu prejavilo vyše 53 % voličov. Poslanecký mandát obhájil aj v roku 2014 kandidatúrou s podporou koalície strán SDKÚ-DS, MOST-HÍD, SaS a Sieť, so ziskom 83 % celkových odovzdaných hlasov. V treťom volebnom období získal ako nezávislý kandidát 74 %. V mestskom zastupiteľstve hlavného mesta SR Bratislavy pôsobí už tretie volebné obdobie ako predseda Komisie dopravy a informačných systémov.
Súbežne tiež úspešne kandidoval na poslanca Miestneho zastupiteľstva v Jarovciach, kde v troch voľbách po sebe získal najvyššiu podporou spomedzi všetkých kandidátov. V roku 2018 sa stal starostom so ziskom 71,4% hlasov.
V júni 2016 na tlačovej besede ohlásil záujem kandidovať na predsedu Bratislavského samosprávneho kraja vo voľbách v roku 2017 ako nezávislý kandidát. Za predsedu Bratislavského samosprávneho kraja nebol zvolený.

Občiansky aktivizmus

Je spoluzakladateľom OZ VERITAS, ktorého hlavným cieľom je "podporovať dobré veci", čo má občianske združenie aj vo svojom logu.
Na základe jeho iniciatívy sa podarilo zrekonštruovať dvor materskej školy v Jarovciach, vybudovať dopravné ihrisko, zrekonštruovať hokejbalové ihrisko, zmodernizovať triedy základnej školy, zreštaurovať kultúrne pamiatky, podporovať vznik a udržanie detských futbalových družstiev, vyrobiť dokumentárny film o tradíciách v mestskej časti Jarovce, podporiť vznik edukačného videoklipu k piesni o vybraných slovách, každoročne organizovať akcie zamerané na podporu vypĺňania voľného času detí a mnoho ďalších vecí.
Jozef Uhler od roku 2009 vydáva aj jediné miestne periodikum Jarovské noviny, ktoré ako šéfredaktor napĺňa obsahom, graficky pripravuje a zároveň financuje.

Osobný život

Je ženatý a má dvoch synov.
Plorec-sur-Arguenon

Poloha

Obec má rozlohu 13,65 km². Najvyšší bod je položený 88 m n. m. a najnižší bod 7 m n. m.

Obyvateľstvo

Počet obyvateľov obce je 398 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stob

Charakteristika

Dedina Stob leží v západnom Bulharsku v okrese Kočerinovo v južnej časti Kiustendilskej oblasti pri hraniciach s Blagoevgradskou oblasťou. Leží v kotline, ktorú miestni nazývajú Rilsko korito (bulh. Рилско корито) na úpätí západnej časti pohoria Rila, blízko Rilského monastiera.

Dejiny

Prvé osídlenie miesta siaha ešte do tráckych čias, kedy na mieste dnešnej dediny Stob stálo trácke opevnené mesto, ktoré nieslo názov Stobi.
Kedy presne bola založená dnešná dedina Stob, nie je jasné, ale je spomenutá už v cirkevných listinách z rokov 1019 a 1190 ako aj oficiálnom liste od cára Ivana Šišmana do Rilského monastiera z  21. septembra 1378.

Pamiatky

V tesnej blízkosti dediny sa nachádza unikátna prírodná pamiatka - zoskupenie skalných útvarov Stobské pyramídy. Blízko dediny leží aj Rilský monastier, ktorý je najvýznamnejším bulharským pravoslávnym kláštorom. Ďalšie blízko ležiace prírodné pamiatky sú Prírodný park Rilský monastier a prírodná rezervácia Rilomanastirska gora. Všetky tieto prírodné pamiatky ležia v hraniciach Národného parku Rila.
Okrem prírodných pamiatok sa v okolí dediny nachádzajú zvyšky budov z čias antickej Rímskej ríše a v blízkosti neďalekej dediny Kraševo sú zase ruiny bulharskej stredovekej pevnosti.

Zaujímavosť

Podľa miestnej legendy, v tráckych časoch, keď bola dedina Stob mestom, ktoré sa volalo Stobi, bolo toto mesto zničené pri obrovskej povodni, ktorá zničila mesto, ale boli ňou vykúpené ťažké hriechy miestnych tráckych osadníkov.
Polánka (prírodná pamiatka)

Ochrana

Predmetom ochrany je suchá lúčka a priľahlá remízka. Jediná lokalita vstavačovca bazového v CHKO Železné hory.
Kostol Povýšenia svätého Kríža (Lanžhot)

Dejiny

Lanžhot bol založený v roku 808-909 podľa nemeckého mestského práva. Predpokladá sa, že mal hneď na počiatku svojho vzniku románsky katolícky kostolík na mieste bývalého "Jazérka" v lokalite Kazůbek.
Prvá písomná zmienka o farnom patronáte obce sa objavila v roku 1384 v zemskej knihe.
V roku 1550 bol postavený gotický kostolík i s cintorínom na terajšom mieste. V roku 1605 bola obec vypálená Uhrami a kostol bol zničený. Farnosť bola vďaka naboženskému cíteniu predkov otvorená v roku 1613 a dosadený bol katolícky kňaz štepán Burič, ktorý tu pôsobil až do svojej smrti 5. 3. 1658, podľa latinského nápisu na vonkajšej strane kostola.
Vedenie farnej matriky sa datuje od roku 1662. Vpádom Uhrov v roku 1707 bol kostol opäť značne poškodený a farná budova zhorela. Kňaz bol mučený a 9 obecných členov bolo zavraždených.
V roku 1716 bol kostol zásluhou kňaza Ondřeja Vaničku obnovený. Zriadil chórus aj nový organ, kazateľňa, krstiteľnica a 24 otvorených lavíc pochádza tiež z tej doby.

V roku 1733 celá obec vyhorela i s farnou budovou. Po tomto nešťastí bola fara premiestnená do priestorov terajšej obecnej školy.
Nová fara bola postavená v roku 1787. 
V roku 1802 fara znovu vyhorela po zásahu bleskom. Do terajšej podoby bol kostol prestavaný v roku 1892.
 
V roku 1945 bol kostol veľmi poškodený prechádzajúcim frontom.
Následkom nešťastí sa nezachovalo veľa písomnosti a kostol musel byť veľakrát prestavovaný a obnovovaný, v dôsledku čoho nie je zapísaný ako národná kultúrna pamiatka.
Konstal 102N

Konštrukcia

Konstal 102N je jednosmerný šesťnápravový motorový električkový vozeň skladajúci sa z dvoch častí – článkov. Po mechanickej stránke je zhodný so svojím predchodcom, električkou 13NS. Vozňová skriňa električky je usadená na troch dvojnápravových podvozkoch, z ktorých prvý a posledný sú hnacie, prostredný, na ktorom sa nachádza kĺbové spojenie oboch článkov, je bezmotorový. V každom článku sa v pravej bočnici nachádzajú dvoje skladacie dvere ovládané elektricky. Elektrický prúd je z trolejového vedenia odoberaný pantografom umiestneným na streche predného článku. V prednej časti vozidla sa nachádza oddelená kabína vodiča, ktorý ovláda električku jazdným a brzdovým pedálom. Do tohto typu je možné montovať podvozky pre normálny rozchod koľají 1 435 mm, tak aj pre rozchod 1 000 mm.

Dodávky električiek

V rokoch 1967 až 1969 bolo vyrobených celkom 42 vozňov 102N a 5 vozňov 802N. Boli určené výhradne pre Poľsko (Krakov, Gdansk, Katovice a priľahlý región GOP, Poznaň, Vroclav, Bydgoszcz a Lodž).
Slovenské národné florbalové družstvo žien

Majstrovstvá sveta

Prvýkrát sa predstavilo na majstrovstvách sveta v roku 2007, keď si vybojovalo postup v kvalifikácii. Na šampionáte vyhralo iba posledný zápas, o konečné 19. miesto, nad Španielskom. O 2 roky neskôr začínalo najprv v kvalifikácii, ktorú suverénne vyhralo. Na samotnom šampionáte skončilo o 1 priečku vyššie, keď v základnej skupine vyhralo 2 stretnutia, nad Talianskom a Singapurom, ale v zápase o 17. miesto nestačilo na Japonsko.
V roku 2011 na MS 2011, ktoré sa konali v Lotyšsku, obsadilo 12. miesto. V základnej skupine zdolalo iba družstvo Maďarska a obsadilo v nej 3. miesto. V zápasoch o 9. – 12. miesto potom prehralo s Spojenými štátmi a aj s Nemeckom a obsadilo konečné 12. miesto. Na MS 2013 v Česku vyhralo v základnej skupine nižšej výkonnostnej kategórie všetky 3 zápasy, skončilo na 1. mieste a prebojovalo sa do osemfinále turnaja. V ňom tesne podľahlo Lotyšsku 3 : 4. Následne oba zápasy o 9. až 12. miesto vyhralo, s Dánskom a Ruskom, a obsadilo konečnú 9. priečku. Na MS 2015 vo Fínsku obsadilo po troch výhrach v základnej skupine 1. miesto, z ktorej postúpilo do osemfinále. V stretnutí s Nórskom zvíťazilo, ale v nasledujúcich zápasoch vo štvrťfinále so Švédskom a v zápasoch o 5. až 8. miesto prehralo a obsadilo celkové 8. miesto.
Najlepšie umiestnenie dosiahlo na MS 2017, ktoré hostilo práve Slovensko. Po jasnom postupe z prvého miesta zakladnej skupiny zvíťazilo v osemifinále nad Nemeckom. Po štvrťfinálovej prehre s Fínskom ale nasledujúce 2 zápasy o konečné umiestnenie vyhralo a obsadilo celkové 5. miesto. Na týchto MS sa Paulína Hudáková ako vôbec prvá slovenská hráčka dostala do all stars turnaja; stala sa tiež rekordérkou tohto i všetkých doterajších turnajov MS v produktivite za 15 gólov a 12 asistencií.
La Vallée-Mulâtre

Poloha

La Vallée-Mulâtre má rozlohu 5,28 km². Najvyšší bod je položený 161 m n. m. a najnižší bod 123 m n. m.

Obyvateľstvo

La Vallée-Mulâtre má 139 obyvateľov (2009).
Graf vývoja obyvateľstva:
Zdroje: INSEE
Studenec (okres Levoča)

Dejiny

Názov obce sa menilo trikrát - najprv nemecky Kallbach, neskôr maďarsky Kolbachy, resp. Hydekpatak, a nakoniec dostala meno Studenec. Pomenovanie obce sa vzťahuje na „studený“ potok, ktorý cez Studenec preteká. 
Prvá písomná zmienka o tejto obci sa datuje k roku 1264. Traduje sa, že obec bola založená rehoľou, ktorá sídlila na neďalekej Spišskej Kapitule. Táto rehoľa sa aktívne podieľala na rozvoji obce a starala sa o pôdu patriacu obci a Cirkvi.
Studenec od svojho vzniku dvakrát vyhorel.
Drátenická skála

Ochrana

Predmetom ochrany je typická vrcholová skala s charakteristickým tvarom.

Turizmus

Veľmi dobre ju poznajú predovšetkým milovníci horolezectva. Nachádza sa tu veľké množstvo ťažších aj ľahších horolezeckých trás, preto býva skala obkľúčená milovníkmi tohto adrenalínového športu. Niektorí z nich tu v letných mesiacoch aj nocujú. Pre nehorolezcov je najlepší prístup k vrcholu po ostrom hrebeni. Dostaneme sa sem po červenej turistickej značke (vedúca až na Žákovú horu) zo Snežného a Blatín. Veľmi jednoduchý prístup je tiež po zelenej turistickej značke z obce Samotín.
Launaguet

Poloha

Obec má rozlohu 7,02 km². Najvyšší bod je položený 203 m n. m. a najnižší bod 126 m n. m.

Obyvateľstvo

Počet obyvateľov obce je 7 309 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rosička anglická

Rozšírenie

Vyskytuje sa v severnej časti Európy, Ázie a Severnej Ameriky. Na Slovensku sa vyskytuje v Malej Fatre, Veľkej Fatre, Strážovských vrchoch v Turčianskej kotline a na Oravskej Magure. Obľubuje kyslé stanoviská, rašeliniská vo vyšších polohách, vlhké lúky, slatiny a močiare. Napriek svojmu menu sa v Anglicku vyskytuje vzácne, v Škótsku naopak hojne. Na území Slovenska je zákonom chránená.

Opis

Je to malá rastlina, s listami dlhými približne 12 cm. Stvol vyrastá zo stredu do výšky 20 cm a má 3 až 6 bielych kvetov. Môže tvoriť hybridy s rosičkou okrúhlolistou (Drosera rotundifolia).
Pont-Aven

Poloha

Obec má rozlohu 28,63 km². Najvyšší bod je položený 102 m n. m. a najnižší bod 0 m n. m.

Obyvateľstvo

Počet obyvateľov obce je 2 887 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aiseau-Presles

Obyvateľstvo

Obec má približne 10 679 obyvateľov (2010).
Ribeauville

Poloha

Ribeauville má rozlohu 3,58 km². Najvyšší bod je položený 162 m n. m. a najnižší bod 144 m n. m.

Obyvateľstvo

Ribeauville má 86 obyvateľov (2009).
Graf vývoja obyvateľstva:
Zdroje: INSEE
Rajecká dolina

Rajecká dolina je územie v južnej časti žilinského okresu. Nesprávne býva stotožňovaná s Rajeckou kotlinou, ktorá zaberá len jej strednú časť medzi Rajeckou Lesnou a Turím. Osou územia je rieka Rajčanka.

Vymedzenie

Dolina zaberá celé povodie Rajčanky, od pramennej oblasti juhozápadne od Čičmian, po ústie rieky do Váhu. Na rozdiel od Rajeckej kotliny tak zaberá i obce Čičmany a Fačkov na juhu a obce Porúbka, Lietavská Lúčka a mesto Žilina.

Doprava

Územím vedie hlavná spojnica Žiliny a Hornej Nitry, cesta I/64, na ktorú sa napájajú všetky obce regiónu. Z Považskej Bystrice do Rajca vedie cesta II/517. Významnú úlohu medzi Žilinou a Rajcom zohráva železničná trať, zabezpečujúca osobnú i nákladnú dopravu.
Chodník Márie Széchy

Chodník Márie Széchy alebo aj Chodník Márie Séčiovej je turistická magistrála na Slovensku, vedúca pohoriami Muránska planina a Cerová vrchovina. Magistrála je značená červeným turistickým značením, je pomenovaná po Márii Séčiovej (maď. Széchy), manželke Františka Vešeléniho, a spája Muránsky a Fiľakovský hrad. Celková dĺžka trasy je 83,1 km a odhadovaný čas na jej zdolanie je 22:10 hodín.

Priebeh trasy

Magistrála začína na Muránskom hrade, odkiaľ z vrchu Cigánka (935 m n. m.) klesá ku Chate pod Muránskym hradom, kde sa prudko stáča juhozápadným smerom k obci Muráň. Cez Muránsku Lehotu (388 m n. m.) a Tri chotáre (963 m n. m.) stúpa na Tŕstie (1 121 m n. m.) a osadami Polom, Horné Zahorany a Nižná Pokoradz smeruje do Rimavskej Soboty (210 m n. m.). Z mesta chodník vedie popri Kurineckej priehrade do osady Dúžava a vrchmi Cerovej vrchoviny na Veľký Bučeň (514 m n. m.), odkiaľ klesá k mestu Fiľakovo (200 m n. m.) a hradu, s ktorým je spätý život Márie Séčiovej.
Škoda Octavia (1959)

Škoda Octavia je model automobilu nižšej strednej triedy vyrábaný československou automobilkou Škoda v rokoch 1959 - 1971.

Škoda Octavia Super, typ 703

Vyrobene 91 kusov- Limitovaná edícia
Vulvoz

Poloha

Obec má rozlohu 4,49 km². Najvyšší bod je položený 1 010 m n. m. a najnižší bod 448 m n. m.

Obyvateľstvo

Počet obyvateľov obce je 19 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trenčianka

Prameň

Tečie v juhozápadnej časti Strážovských vrchov, v podcelku Trenčianska vrchovina, v časti Ostrý, pramení na východojuhovýchodnom svahu Svitavy (700,3 m n. m.) v nadmorskej výške približne 490 m n. m.
Saint-Bonnet-de-Salendrinque

Poloha

Obec má rozlohu 3,59 km². Najvyšší bod je položený 460 m n. m. a najnižší bod 208 m n. m.

Obyvateľstvo

Počet obyvateľov obce je 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Auneau (obec)

Poloha

Obec má rozlohu 17,05 km². Najvyšší bod je položený 157 m n. m. a najnižší bod 120 m n. m.

Obyvateľstvo

Počet obyvateľov obce je 4 167 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mária I. (Portugalsko)

Pôvod

Kráľovi Jozefovi I. a Mariane Viktórii sa narodili iba štyri dcéry: Mária Františka Izabela, Maria Ana Francisca (* 1736- † 1813), Maria Francisca Doroteia (* 1739 - † 1771) a Maria Francisca Benedita (* 1746 - † 1829). Máriin otec sa narodil v manželstve Jána V. s arcivojvodkyňou Máriou Annou Habsbursko a bol tak vnukom cisára Leopolda I. Jej matka Mariana Viktória, dcéra španielskeho kráľa Filipa V. a jeho druhej manželky Alžbety Farnese, pochádzala z rodu Bourbonovcov.

Životopis

Máriiným životným partnerom sa stal otcov mladší brat Peter, sobáš sa konal 6. júna 1760. Nevesta mala 26 rokov a jej strýko 43.

Tento sobáš sa uskutočnil z dynastických dôvodov: následníkom Jána V. sa totiž stal jeho starší syn Jozef I., ktorý mal štyri dcéry, ale žiadneho mužského potomka; stál tak pred voľbou, či má trón zdediť jeho najstaršia dcéra Mária, alebo jeho mladší brat Peter. Ich sobáš, pre ktorý z dôvodu blízkej príbuznosti bolo nutné získať pápežský dišpenz, vylúčil všetky pochybnosti o následníctve.
V roku 1777 sa po otcovej smrti Mária stala prvou vládnucou kráľovnou Portugalska a Algarve. Formálne vládla spoločne so svojím manželom Petrom, teraz kráľom Petrom III., ktorý sa však o vládnutie príliš nezaujímal.
Palygorskit

Charakteristika

Palygorskit sa vyskytuje vo forme doskovitých, lupenitých a kožovitých výplní v puklinách hornín. Býva sivý, biely, žltkastý až hnedastý. Vryp má biely. Je to nepriehľadný minerál s matným leskom.

Vznik

Vzniká ako produkt zvetrávania serpentinitov.

Poznávanie

Býva pórovitý, je veľmi ľahký a plátky palygorskitu väčšinou plávajú na vode. Pripomína kúsky zvetraného dreva.

Výskyty na Slovensku

Na Slovensku sú známe výskyty Jelšava, Lubeník, Ratkovská Suchá a Rovné.
Antigny-la-Ville

Poloha

Obec má rozlohu 8,4 km². Najvyšší bod je položený 457 m n. m. a najnižší bod 406 m n. m.

Obyvateľstvo

Počet obyvateľov obce je 116 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Buzancy (Aisne)

Poloha

Obec má rozlohu 4,75 km². Najvyšší bod je položený 153 m n. m. a najnižší bod 62 m n. m.

Obyvateľstvo

Počet obyvateľov obce je 186 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Combres

Poloha

Obec má rozlohu 14,9 km². Najvyšší bod je položený 266 m n. m. a najnižší bod 203 m n. m.

Obyvateľstvo

Počet obyvateľov obce je 526 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gardères

Poloha

Obec má rozlohu 15,23 km². Najvyšší bod je položený 413 m n. m. a najnižší bod 337 m n. m.

Obyvateľstvo

Počet obyvateľov obce je 424 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pamätník Cára Osloboditeľa

História a charakteristika

Alexander II. Nikolajevič Romanov bol ruský cár, počas ktorého vlády v roku 1878 bolo Bulharsko oslobodené od osmanskej nadvlády a stalo sa samostatným štátom. Keďže Alexander II. po oslobodení odmietol právo zvrchovanosti nad Bulharskom a krajina sa stala skutočne nezávislou, dostal prezývku Cár Osloboditeľ.
Pamätník bol postavený ako pamiatka na oslobodenie Bulharska od tureckej nadvlády a tiež ako symbol bratského spojenia ruského a bulharského národa. Stojí na námestí „Národné zhromaždenie“ oproti budove bulharského parlamentu. Na stavbu pamätníka sa uskutočnila zbierka a prispelo veľa významných osobností a organizácií, okrem iných tiež radnica, parlament a knieža Ferdinand. Na konkurze sa zúčastnilo okolo 90 sochárov z rôznych krajín a nakoniec vyhral návrh talianskeho sochára z Florencie Arnalda Zocchiho. Základný kameň stavby bol položený 23. apríla 1901 a pamätník bol oficiálne odkrytý 30. augusta 1907.
Pamätník je z čiernej žuly a predstavuje jazdeckú sochu Alexandra II. na podstavci vysokú 4,5 metra, pričom celý pamätník dosahuje výšky 12 metrov. Na piedestáli sú vyobrazené rôzne reliéfne scény týkajúce sa osloboditeľskej vojny, ako napríklad scéna z bojov o Starú Zagoru, podpis mierovej dohody a iné.
Linka 4 (parížske metro)

Budúcnosť

Rozšírenie na sever s novou stanicou (Mairie de Montrouge) bolo dokončené v roku 2013.
Linka bude možno ďalej na juh rozširovaná s dvoma stanicami: Verdun Sud a Bagneux.
Očakáva sa, že linka bude prevedená na automatický systém (ako linka 14), po kompletnej automatizácii linky 1.
Évires

Poloha

Obec má rozlohu 19,49 km². Najvyšší bod je položený 955 m n. m. a najnižší bod 593 m n. m.

Obyvateľstvo

Počet obyvateľov obce je 1 327 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Perník

Podoby perníku

Perníky môžu byť vykrajované do rôznych tvarov. Po dopečení sa zdobia farebnými cukrovými polevami alebo čokoládou. Zdobené perníky sú veľmi populárnym vianočným pečivom. Priemyslovo sú vyrábané zlepované perníky – dva plátky perníku sa zlepia dokopy pomocou rôznych druhov lekváru a následne sa namáčajú v čokoláde. Z plátkov perníku sa dajú skonštruovať aj zložitejšie tvary, najznámejším motívom je perníková chalúpka z rozprávky O Jankovi a Marienke.

História

Podľa rôznych historických prameňov má perník pôvod v Nemecku. Na Slovensku sa perníky začali vyrábať až koncom 14. Storočia a keďže boli koreniny veľmi drahé, považovali sa za veľký luxus a ľudia ich konzumovali najmä cez sviatky.
Belmont-Bretenoux

Poloha

Obec má rozlohu 6,65 km². Najvyšší bod je položený 406 m n. m. a najnižší bod 146 m n. m.

Obyvateľstvo

Počet obyvateľov obce je 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
RapidShare

Koniec činnosti

Spoločnosť na svojej webovej stránke informovala, že do konca marca 2015 ukončí činnosť, pričom dôvody tohto rozhodnutia nekonkretizovala.
RapidShare sa stával úložiskom nelegálne šírených autorských diel, v dôsledku čoho spoločnosť čelila viacerým súdnym sporom. Predpokladá sa, že za rozhodnutím ukončiť činnosť bol pokles počtu používateľov v dôsledku zavedenia protipirátskych pravidiel.
V roku 2013 spoločnosť prepustila väčšinu zamestnancov. Už vtedy sa predpokladalo, že čoskoro môže ukončiť činnosť.